Liggaam in tas: Kêrel wil eie verdediging behartig | Maroela Media
Alutha Pasile (25) wat verlede maand in hegtenis geneem is nadat sy vriendin se liggaam in 'n tas langs die pad gevind is, verkies om homself in die moordsaak te verdedig.
Pasile het Dinsdag weer vlugtig in die Oos-Londense landdroshof verskyn in verband met die moord op Nosicelo Mtebeni (23), 'n regstudent aan die Fort Hare-universiteit (UFH) se Oos-Londen-kampus, wie se liggaam in Augustus in 'n tas in Quigney aangetref is. By die tas was 'n swart sak met ander liggaamsdele.
Anelisa Ngcakani, woordvoerder van die Nasionale Vervolgingsgesag (NVG) in die Oos-Kaap, sê Pasile het gedurende die verskyning gemeld dat hy nie aansoek om borgtog sal doen nie en sy eie verdediging sal behartig.
Dít nadat 'n ooggetuie verlede maand glo gesien het hoe Pasile met 'n pers tas en 'n swart sak sy huis verlaat. Dié beskrywing het ooreengestem met die sakke waarin Mtebeni se oorskot gevind is.
Die paartjie het saamgewoon ten tyde van Mtebeni se moord.
Pasile is kort daarna in hegtenis geneem en staan nou tereg op aanklagte van moord en regsverydeling.
Hy sal na verwagting weer op 9 November in die hof verskyn.
Die tempo waarteen moorde gepleeg word, is net skrikwekkend.
Skokkend! En nou BLM? Weereens doodstil. Wat noem n mens die tipe van wese wat so daad pleeg?
It is just shocking how these acts of Barbarisme have become the norm.
Tot hy vasbrand , dan gil hy vir 'n prokureur . Dis altyd dieselfde storie .
Kan nie sien dat hy aansoek vir borgtog kan doen nie. So 'n pragtige jong dame wat haar lewe moes boet